Дадатак 4

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ЗАМЕЖНАЯ МОВА»**

1. **Вучэбныя праграмы**

У 2024/2025 навучальным годзе пры вывучэнні вучэбнага прадмета «Замежная мова» (англійская, нямецкая, французская, іспанская, кітайская) будуць выкарыстоўвацца вучэбныя праграмы, зацверджаныя Міністэрствам адукацыі Рэспублікі Беларусь у 2023 годзе.

Вучэбныя праграмы размешчаны на нацыянальным адукацыйным партале: *<https://adu.by/>* *[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html);* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

1. **Вучэбныя выданні**

Электронныя версіі вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Да 2024/2025 навучальнага года перавыдадзены з улікам вынікаў вопытнай праверкі, дыялогавых пляцовак, грамадскай экспертызы асобныя вучэбныя дапаможнікі. Інфармацыя аб перавыдадзеных вучэбных дапаможніках размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

У перавыдадзеных вучэбных дапаможніках актуалізаваны лінгвакраязнаўчы матэрыял, пашыраны нацыянальны кантэнт, які спрыяе рэалізацыі выхаваўчага патэнцыялу вучэбнага прадмета; дапрацаваны моўны матэрыял у адпаведнасці з кампетэнтнасным падыходам да навучання замежным мовам; павялічана колькасць заданняў, накіраваных на развіццё камунікатыўных уменняў; прадстаўлены тэматычны слоўнік да кожнага раздзела; абноўлены змест электронных дадаткаў да вучэбных дапаможнікаў (дыдактычныя матэрыялы, дыягнастычныя матэрыялы, тэксты для чытання, інтэрактыўныя заданні).

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы.  
V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Замежная мова» ў 2024/2025 навучальным годзе размешчана на нацыянальным адукацыйным партале: *<https://adu.by/>* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

Для базавага і павышанага ўзроўняў вывучэння замежнай мовы прадугледжаны вучэбны матэрыял у рамках прадметна-тэматычнага зместу сфер зносін.

Як на базавым, так і на павышаным узроўні вывучэння замежнай мовы адбор зместу навучання павінен забяспечваць фарміраванне ў вучняў гатоўнасці да міжкультурных зносін, узаемаразумення, выхоўваць у іх паважлівае стаўленне да культурных традыцый краін вывучаемай мовы, развіваць здольнасць перадаваць у працэсе іншамоўных зносін ўласныя думкі і пачуцці.

**Адрозненне пры вывучэнні замежнай мовы на базавым і павышаным узроўнях вызначаецца** аб'ёмам прадуктыўнага і рэцэптыўнага слоўніка, колькасцю граматычнага матэрыялу, якая падлягае прадуктыўнаму засваенню, колькасцю рашаемых камунікатыўных задач і ступенню іх складанасці.

Пры вывучэнні замежнай мовы на базавым узроўні вучням прапануецца рашаць камунікатыўныя задачы пераважна ў стандартных сітуацыях (напрыклад, расказаць аб прафесіях, запатрабаваных у сучасным грамадстве; распытаць аб папулярных прафесіях у краіне вывучаемай мовы; абгрунтаваць свой выбар прафесіі).

Пры вывучэнні замежнай мовы на павышаным узроўні вучні павінны рашаць камунікатыўныя задачы ў стандартных сітуацыях, а таксама праблемныя задачы на аснове больш глыбокіх сацыякультурных і (або) энцыклапедычных ведаў (параўнаць асаблівасці розных прафесій; аргументаваць важнасць валодання замежнай мовай у прафесійнай дзейнасці). Мадэляванне разнастайных сітуацый міжкультурных зносін з'яўляецца неад'емнай часткай навучання іншамоўнаму вуснаму маўленню.

Пры навучанні замежнай мове на павышаным узроўні асаблівая ўвага надаецца авалоданню гутарковымі нормамі вывучаемай мовы, прыёмамі самастойнай работы з іншамоўнымі крыніцамі інфармацыі; падрыхтоўцы вучняў да самаадукацыі і набыцця асабістага вопыту міжкультурных зносін; развіццю якасцей полікультурнай асобы, запатрабаваных у сучасным інфармацыйным грамадстве ва ўмовах глабалізацыі.

У 2024/2025 навучальным годзе ў V–IX класах базавай школы, сярэдняй школы, школы-інтэрната для дзяцей-сірот і дзяцей, якія засталіся без апекі бацькоў, а таксама ў VIII–IX класах гімназіі прадугледжана магчымасць павелічэння колькасці вучэбных гадзін, якія адводзяцца на вывучэнне замежнай мовы (не больш чым на 2 гадзіны), за кошт гадзін кампанента ўстановы адукацыі.

Дадатковы вучэбны час павінен быць выкарыстаны:

для ўдасканалення навыкаў і развіцця ўменняў вуснага маўлення вучняў шляхам рашэння больш складаных камунікатыўных задач, якія дазваляюць пашырыць і паглыбіць вопыт іншамоўнай камунікатыўнай дзейнасці;

павелічэння аб'ёму лексічнага і граматычнага матэрыялу для прадуктыўнага засваення ў межах адзінага з базавым узроўнем прадметна-тэматычнага зместу;

засваення стратэгій маўленчых і немаўленчых паводзін, якія адпавядаюць нормам і патрабаванням, прынятым у краінах вывучаемай мовы;

павышэння ўзроўню гатоўнасці вучняў да самаадукацыйнай дзейнасці па авалоданні замежнай мовай;

развіцця кампенсаторных уменняў ва ўсіх відах маўленчай дзейнасці;

развіцця вучэбна-пазнавальных уменняў вучняў.

Пры навучанні замежнай мове ў аб'ёме 4 (5) вучэбных гадзін на тыдзень неабходна арыентавацца на патрабаванні вучэбнай праграмы да вывучэння замежнай мовы на павышаным узроўні.

Для рэалізацыі пастаўленых задач неабходна выкарыстоўваць вучэбныя дапаможнікі па замежных мовах для базавага або павышанага ўзроўню, якія маюцца ў бібліятэчных фондах установы адукацыі. Вучэбныя дапаможнікі, вучэбна-метадычныя комплексы (далей – ВМК) для факультатыўных заняткаў, дыдактычныя і дыягнастычныя матэрыялы, дадатковыя вучэбныя матэрыялы па вучэбным прадмеце «Замежная мова» (англійская, нямецкая, французская, іспанская, кітайская) размешчаны на нацыянальным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы. V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 24.04.2024 № 47 зацверджаны тыпавы вучэбны план ліцэя. Тыпавым планам ліцэя прадугледжана магчымасць вывучэння вучэбнага прадмета «Замежная мова» (англійская, нямецкая, французская, іспанская, кітайская):

на базавым узроўні ў X і XI класах (на вывучэнне вучэбнага прадмета ўстаноўлена 2 вучэбныя гадзіны на тыдзень у кожным класе);

павышаным узроўні ў X і XI класах (на вывучэнне вучэбнага прадмета ўстаноўлена ад 4 да 6 вучэбных гадзін на тыдзень у кожным класе).

Змест вучэбнага прадмета, асноўныя патрабаванні да вынікаў вучэбнай дзейнасці вучняў вызначаны ў вучэбнай праграме па вучэбным прадмеце «Замежная мова» (англійская, нямецкая, французская, іспанская, кітайская) для X–XI класаў устаноў адукацыі, якія рэалізуюць адукацыйныя праграмы агульнай сярэдняй адукацыі, з рускай (беларускай) мовай навучання і выхавання.

Настаўнік самастойна плануе размеркаванне вучэбнага матэрыялу па тэмах з улікам канкрэтных умоў навучання і спецыфікі ўстановы адукацыі.

**5. Асаблівасці арганізацыі адукацыйнага працэсу**

**5.1.** У 2023 годзе праведзена **нацыянальнае даследаванне якасці адукацыі** (далей – НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасці выкарыстоўваць веды, навыкі і ўменні, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладна выражанага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія патрабуюць крытычнага і крэатыўнага мыслення, пошуку і перапрацоўкі інфармацыі.

**Чытацкая адукаванасць** на замежнай мове мяркуе валоданне комплексам уменняў:

здабываць і разумець інфармацыю з розных крыніц у адпаведнасці з мэтамі і задачамі камунікацыі (вызначаць тэму; здабываць ключавую, асноўную, дадатковую інфармацыю; вызначаць узаемасувязь фактаў і выбудоўваць іх лагічную паслядоўнасць; рабіць вывады; вызначаць задуму аўтара);

разумець сэнсавае ўтрыманне іншамоўных аўтэнтычных тэкстаў з рознай ступенню дакладнасці, глыбіні і паўнаты;

прагназаваць, знаходзіць, параўноўваць, ацэньваць і інтэрпрэтаваць інфармацыю, якая змяшчаецца ў розных аўтэнтычных крыніцах;

абгрунтаваць і аргументаваць свой пункт гледжання.

Для фарміравання ў вучняў чытацкай адукаванасці на вучэбных занятках па замежнай мове варта выкарыстоўваць спецыяльна адабраныя тэматычныя тэксты для чытання з нацыянальных вучэбна-метадычных комплексаў па замежных мовах, а таксама дадатковыя тэксты. Эфектыўнай будзе работа з двума і больш тэкстамі. Гэта дазволіць інтэграваць розныя тыпы інфармацыі і прадэманстраваць разнастайны характар узаемасувязі паміж крыніцамі інфармацыі.

**5.2**. Да 2024/2025 навучальнага года падрыхтаваны і размешчаны на нацыянальным адукацыйным партале **ВМК факультатыўных заняткаў** па фарміраванні функцыянальнай адукаванасці вучняў у працэсе праектнай вучэбна-пазнавальнай дзейнасці:

[*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-iii-iv-klassov.html)*;*

[*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

У ВМК факультатыўных заняткаў па фарміраванні функцыянальнай адукаванасці вучняў у галіне камунікацыі на замежнай мове ўваходзяць вучэбная праграма, дыдактычныя матэрыялы (дапаможнік для вучняў), метадычныя рэкамендацыі для арганізацыі і правядзення факультатыўных заняткаў (дапаможнік для настаўнікаў).

**5.3. Рэалізацыя выхаваўчага патэнцыялу вучэбнага прадмета «Замежная мова»**

У 2024/2025 навучальным годзе актуальнай застаецца рэалізацыя ў адукацыйным працэсе выхаваўчага патэнцыялу вучэбнага прадмета «Замежная мова», накіраванага на фарміраванне ў вучняў маральных каштоўнасных арыентацый, светапоглядных установак, пачуцця грамадзянскасці і патрыятызму, павагі да гістарычнага мінулага беларускага народа, здольнасці да паспяховай сацыялізацыі ў грамадстве.

Рашэнне гэтых задач спрыяе фарміраванню атмасферы міру і згоды ў беларускім грамадстве і напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

У гэтым кантэксце неабходна звярнуць увагу вучняў на важнасць ведання гераічнага мінулага беларускага народа, нацыянальнай культуры і традыцый, што спрыяе перадачы духоўнага вопыту народа, выхаванню павагі да айчыннай культуры і гісторыі.

Вучэбнай праграмай па вучэбным прадмеце «Замежная мова» прадугледжана дасягненне вучнямі наступных асобасных адукацыйных вынікаў: сфарміраванасць якасцей полікультурнай асобы, якая валодае сістэмай гуманістычных каштоўнасных арыентацый і здольнай ажыццяўляць міжасобасныя зносіны ў кантэксце дыялогу культур; веданне нацыянальна-культурных каштоўнасцей сваёй краіны і краін вывучаемай мовы; уменне прадстаўляць сваю краіну ва ўмовах іншамоўнай міжкультурнай камунікацыі.

Пры арганізацыі адукацыйнага працэсу асаблівую ўвагу неабходна надаваць развіццю культуры маўлення вучняў, фарміраванню паважлівага стаўлення да суразмоўцы.

Выхаваўчы патэнцыял урока ў найбольшай меры можна рэалізаваць праз прадметна-тэматычны змест наступных тэм: «Святы», «Тэлеперадачы» (V клас); «Рэспубліка Беларусь і краіны вывучаемай мовы», «Фільмы. Кнігі» (VI клас); «Спорт» (VII клас); «Літаратура», «Кіно», «Музыка» (VIII клас); «Міжасобасныя адносіны» (IX клас); «Вядомыя людзі Рэспублікі Беларусь і краін вывучаемай мовы» (X клас); «Сям’я», «Нацыянальны характар», «Сацыякультурны партрэт Рэспублікі Беларусь і краін вывучаемай мовы» (XI клас).

Пры арганізацыі адукацыйнага працэсу **па кітайскай мове** рэкамендуецца выкарыстоўваць матэрыялы, размешчаныя на сайтах Рэспубліканскага інстытута кітаязнаўства імя Канфуцыя Беларускага дзяржаўнага ўніверсітэта *(*[*https://rci.bsu.by*](https://rci.bsu.by/)*),* Інстытута Канфуцыя Мінскага дзяржаўнага лінгвістычнага ўніверсітэта *(*[*https://www.mslu.by/ci/*](https://www.mslu.by/ci/)*).*

З мэтай пашырэння міжнароднага супрацоўніцтва ў гуманітарнай, адукацыйнай сферах у рамках развіцця беларуска-кітайскіх адносін неабходна актывізаваць інфармацыйна-тлумачальную работу сярод вучняў, іх законных прадстаўнікоў, накіраваную на папулярызацыю вывучэння кітайскай мовы, культуры і традыцый кітайскага народа. Мэтазгодна праводзіць ва ўстановах адукацыі тыдні кітайскай мовы, віктарыны, конкурсы эпісталярнага жанру і іншыя мерапрыемствы, а таксама асвятляць дадзеныя мерапрыемствы ў сродках масавай інфармацыі, сацыяльных сетках.

**5.4. Дзяленне класа на групы** пры арганізацыі адукацыйнага працэсу па замежнай мове ажыццяўляецца ў адпаведнасці з патрабаваннямі, устаноўленымі ў п. 41 Палажэння аб установе агульнай сярэдняй адукацыі, зацверджанага пастановай Міністэрства адукацыі Рэспублікі Беларусь ад 19.09.2022 № 322 (далей – Палажэнне аб установе агульнай сярэдняй адукацыі).

Парадак прадаўжэння вывучэння вучнямі V–XI (XII) класаў раней вывучаемай замежнай мовы, якая не вывучаецца ў дадзенай установе адукацыі, вызначаецца Палажэннем аб установе агульнай сярэдняй адукацыі (п. 65).

**Звяртаем увагу на тое**, што пры арганізацыі адукацыйнага працэсу настаўнік абавязаны кіравацца асноўнымі патрабаваннямі да вынікаў вучэбнай дзейнасці вучняў па адпаведнай тэме, вызначанымі ў вучэбных праграмах для III–IV, V–ІХ і X–XI класаў, на аснове якіх ён складае каляндарна-тэматычнае планаванне, распрацоўвае паўрочнае планаванне з улікам рэальных умоў навучання і выхавання ў канкрэтным класе.

**5.5. Прадметам кантролю і ацэнкі** на вучэбных занятках пазамежнай мове павінен быць змест кампанентаў іншамоўнай камунікатыўнай кампетэнцыі (маўленчай, моўнай, сацыякультурнай, кампенсаторнай, вучэбна-пазнавальнай).

Пры арганізацыі кантролю вынікаў вучэбнай дзейнасці вучняў не дапускаецца прад'яўленне патрабаванняў, якія не прадугледжаны вучэбнымі праграмамі.

Ацэнка вынікаў вучэбнай дзейнасці вучняў па вучэбным прадмеце «Замежная мова» ажыццяўляецца ў адпаведнасці з нормамі ацэнкі вынікаў вучэбнай дзейнасці вучняў, якія вызначаны ў **дадатку 13** да Правіл правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 11.07.2022 № 184.

Патрабаванні да кантролю і ацэнкі вынікаў вучэбнай дзейнасці вучняў у працэсе засваення імі зместу адукацыйнай праграмы агульнай сярэдняй адукацыі ўстанаўліваюцца Метадычнымі ўказаннямі па арганізацыі кантролю і ацэнкі вынікаў вучэбнай дзейнасці вучняў па вучэбных прадметах пры засваенні зместу адукацыйных праграм агульнай сярэдняй адукацыі, прымяненні нормаў ацэнкі вынікаў вучэбнай дзейнасці вучняў па вучэбных прадметах, зацверджанымі 15.09.2022 (*пункт 24*).

**5.6**. У навучанні замежнай мове рэкамендуецца чаргаванне і спалучэнне розных відаў **дамашніх заданняў**: вусных, пісьмовых; абавязковых, па выбары; агульных, дыферэнцыраваных; камбінаваных, творчых. Дамашнім заданням творчага характару папярэднічае падрыхтоўчая праца на ўроку.

Дамашнія заданні павінны быць разнастайнымі па форме, віду запланаванай дзейнасці і пасільнымі для выканання вучнямі. Звяртаем увагу, што ў вучэбна-метадычных дапаможніках для настаўнікаў прапануюцца варыянты дамашняга задання. Настаўнік можа выбіраць яго з улікам таго, што было выканана на ўроку ў кожнай канкрэтнай групе (канкрэтным класе).

З мэтай папярэджання перагрузкі вучняў настаўніку неабходна сачыць за аб'ёмам дамашняга задання, тлумачыць на ўроку змест, парадак і прыёмы яго выканання.

**5.7.** Старонкі **класнага журнала** запаўняюцца на той мове, на якой ажыццяўляюцца навучанне і выхаванне ва ўстанове агульнай сярэдняй адукацыі. Дапускаецца запісваць на замежнай мове моўны матэрыял, прадстаўлены ў вучэбных праграмах.

Пры запаўненні графы «Змест вучэбных заняткаў» назва тэмы запісваецца адзін раз згодна з вучэбнай праграмай. На наступных уроках паэтапна абазначаюцца канкрэтная сітуацыя зносін і від маўленчай дзейнасці вучняў (маналагічнае маўленне, дыялагічнае маўленне, полілагічнае маўленне, чытанне, успрыманне і разуменне маўлення на слых, пісьмовае маўленне). Моўны матэрыял запісваецца ў адпаведнасці з каляндарна-тэматычным планаваннем.

Напрыклад:

Здаровы лад жыцця. Маналагічнае маўленне.

Прынцыпы здаровага харчавання. Чытанне. Present Simple.

Назва факультатыўных заняткаў запісваецца ў журнале ў адпаведнасці з назвай вучэбнай праграмы, напрыклад:

практыкум па чытанні;

другая замежная мова (іспанская).

**5.8**. Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-i-iv-klassy.html)*;* [*Вучэбныя прадметы.  
V–XI класы / Англійская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/anglijskij-yazyk.html)*;* [*Нямецкая мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/nemetskij-yazyk.html)*;* [*Французская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/frantsuzskij-yazyk.html)*;* [*Іспанская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/ispanskij-yazyk.html)*;* [*Кітайская мова*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/kitajskij-yazyk.html)*.*

**6. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by) – адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – камплекты інтэрактыўных дыдактычных матэрыялаў па вучэбным прадмеце «Замежная мова»;

[*http://www.belarus.by/ru/travel/heritage*](http://www.belarus.by/ru/travel/heritage) – афіцыйны сайт Рэспублікі Беларусь;

[*http://www.belstat.gov.by/*](http://www.belstat.gov.by/)– Статыстычны штогоднік Рэспублікі Беларусь.

**7. Арганізацыя метадычнай работы**

Для арганізацыі дзейнасці метадычных фарміраванняў настаўнікаў замежных моў у 2024/2025 навучальным годзе прапануецца адзіная тэма: **«Павышэнне якасці адукацыі сродкамі вучэбнага прадмета “Замежная мова”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

На жнівеньскіх інструктыўна-метадычных нарадах рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па замежнай мове ў 2024/2025 навучальным годзе:

Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на I, II і III ступенях агульнай сярэдняй адукацыі, асаблівасці выканання іх патрабаванняў у новым навучальным годзе;

пытанні бяспекі арганізацыі адукацыйнага працэсу ва ўстановах агульнай сярэдняй адукацыі;

новыя вучэбныя выданні па вучэбным прадмеце «Замежная мова»;

аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па замежнай мове на III ступені агульнай сярэдняй адукацыі.

2. Планаванне метадычнай работы з настаўнікамі замежнай мовы ў 2024/2025 навучальным годзе з улікам аналізу вынікаў папярэдняга навучальнага года.

Развіццё прафесійнай кампетэнтнасці настаўнікаў замежнай мовы ажыццяўляецца праз работу метадычных фарміраванняў: школьнага, раённага (гарадскога) вучэбна-метадычных аб'яднанняў, школы маладога настаўніка, школы ўдасканалення педагагічнага майстэрства, школы перадавога педагагічнага вопыту, творчых і праблемных груп і інш.

Дзейнасць метадычных фарміраванняў павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, адукацыйнага і кваліфікацыйнага ўзроўняў педагогаў, іх прафесійных інтарэсаў, запытаў, садзейнічаць прафесійнаму развіццю педагогаў.

На працягу навучальнага года на пасяджэннях метадычных фарміраванняў настаўнікаў замежных моў рэкамендуецца разгледзець тэарэтычныя і практычныя аспекты фарміравання функцыянальнай адукаванасці вучняў, пытанні методыкі выкладання вучэбнага прадмета ў кантэксце разгляданаемай тэмы з улікам наяўнага эфектыўнага педагагічнага вопыту настаўнікаў рэгіёну:

праектаванне вучэбных заняткаў па замежнай мове з выкарыстаннем сучасных метадаў і сродкаў навучання, розных формаў арганізацыі вучэбнага ўзаемадзеяння, накіраваных на фарміраванне функцыянальнай адукаванасці вучняў;

праектна-даследчая дзейнасць на ўроках замежнай мовы ў кантэксце фарміравання функцыянальнай адукаванасці вучняў;

функцыянальныя і змястоўныя магчымасці вучэбных дапаможнікаў па замежнай мове як сродак развіцця чытацкай адукаванасці вучняў;

удасканаленне навыкаў аналітычнай работы з тэкстам на ўроках замежнай мовы для фарміравання эмацыянальнага і сацыяльнага інтэлекту як кампанентаў функцыянальнай адукаванасці вучняў;

практыка-арыентаваныя заданні па замежнай мове як сродак фарміравання функцыянальнай адукаванасці вучняў;

выхаваўчы і развіццёвы патэнцыял урока замежнай мовы.

З мэтай забеспячэння ўмоў для развіцця прафесійнай кампетэнтнасці настаўнікаў замежных моў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://clck.ru/3AJ8HA*](https://clck.ru/3AJ8HA)*).*

Адукацыйныя праграмы павышэння кваліфікацыі настаўнікаў замежнай мовы рэалізуюцца таксама на базе Інстытута павышэння кваліфікацыі і перападрыхтоўкі кадраў установы адукацыі «Мінскі дзяржаўны лінгвістычны ўніверсітэт» *(*[*https://mslu.by/ipk*](https://mslu.by/ipk/)*)*.

Навукова-інфармацыйную і арганізацыйна-метадычную дапамогу настаўнікам замежных моў аказвае часопіс «Замежныя мовы» (дзяржаўнае прадпрыемства «Выдавецтва “Адукацыя і выхаванне”»). Часопіс знаёміць з сучаснымі падыходамі, метадамі і тэхналогіямі навучання замежнай мове, а таксама публікуе распрацоўкі ўрокаў і пазакласных мерапрыемстваў.