Дадатак 18

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «МАСТАЦТВА (АЙЧЫННАЯ І СУСВЕТНАЯ МАСТАЦКАЯ КУЛЬТУРА)»**

1. **Вучэбныя праграмы**

У 2024/2025 навучальным годзе выкарыстоўваюцца наступныя вучэбныя праграмы па вучэбным прадмеце:

|  |  |  |  |  |  |
| --- | --- | --- | --- | --- | --- |
| Клас | V | VI | VII | VIII | IX |
|
| Год зацвярджэння вучэбнай праграмы | 2023 | 2023 | 2024 | 2023 | 2023 |

Усе вучэбныя праграмы размешчаны на нацыянальным адукацыйным партале: *<https://adu.by>/* *[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура)](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/iskusstvo-otechestvennaya-i-mirovaya-khudozhestvennaya-kultura.html).*

**Звяртаем увагу**, што ў вучэбную праграму па вучэбным прадмеце «Мастацтва (айчынная і сусветная мастацкая культура)» для VII класа ўнесены наступныя змяненні:

скарэкціраваны назвы і колькасць гадзін на вывучэнне асобных тэм, абноўлены прыкладны пералік мастацка-ілюстрацыйнага матэрыялу ў адпаведнасці з узроставымі асаблівасцямі вучняў;

у кантэксце кампетэнтнаснага падыходу ў кожнай чвэрці прадугледжаны творчы ўрок, прысвечаны практычнай мастацка-творчай дзейнасці вучняў.

1. **Вучэбныя выданні**

Электронныя версіі вучэбных дапаможнікаў размешчаны на нацыянальным адукацыйным партале *(*[*http://e-padruchnik.adu.by*](http://e-padruchnik.adu.by/)*)*.

Да 2024/2025 навучальнага года перавыдадзены з улікам вынікаў вопытнай праверкі, дыялогавых пляцовак, грамадскай экспертызы вучэбныя дапаможнікі:

Мастацтва (айчынная і сусветная мастацкая культура) : вучэбны дапаможнік для 7 класа ўстаноў агульнай сярэдняй адукацыі з беларускай мовай навучання / Ю. Ю. Захарына [і інш.]. Мінск : Адукацыя і выхаванне, 2024.

Искусство (отечественная и мировая художественная культура) : учебное пособие для 7 класса учреждений общего среднего образования с русским языком обучения / Ю. Ю. Захарина [и др.]. Минск : Адукацыя і выхаванне, 2024.

Пры падрыхтоўцы вучэбнага дапаможніка да перавыдання ўнесены змяненні ў змест асобных раздзелаў і тэм; уключаны творчыя ўрокі; часткова абноўлены пытанні і заданні: узмоцнены іх выхаваўчы патэнцыял і практычная накіраванасць; скарэкціраваны мастацка-ілюстрацыйны матэрыял у адпаведнасці з узроставымі асаблівасцямі вучняў; аптымізавана колькасць умоўных абазначэнняў. Электронны дадатак зменены структурна і змястоўна (уключаны новыя творы архітэктуры, выяўленчага мастацтва).

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура)*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/iskusstvo-otechestvennaya-i-mirovaya-khudozhestvennaya-kultura.html)*.*

Да 2024/2025 навучальнага года падрыхтаваны новыя выданні для настаўнікаў:

Пішчык В. Г. Арганізацыя мастацка-творчай дзейнасці на ўроках мастацтва. 5–9 класы : дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / В. Г. Пішчык. – Мінск : Адукацыя і выхаванне, 2024.

Пищик О. Г. Организация художественно-творческой деятельности на уроках искусства. 5–9 классы : пособие для учителей учреждений образования, реализующих образовательные программы общего среднего образования, с русским языком обучения и воспитания / О. Г. Пищик. – Минск : Адукацыя і выхаванне, 2024.

Дапаможнікі для настаўнікаў будуць актуальныя пры арганізацыі і правядзенні вучэбных заняткаў па мастацтве. У дапаможніках прадстаўлены тэарэтычныя аспекты, а таксама асноўныя педагагічныя інструменты (метады, прыёмы, тэхнікі), накіраваныя на павышэнне эфектыўнасці працэсу навучання мастацтву.

**Звяртаем увагу**, што ў адпаведнасці з артыкулам 86 Кодэкса Рэспублікі Беларусь аб адукацыі да выкарыстання ў адукацыйным працэсе дапускаюцца падручнікі, вучэбныя дапаможнікі і іншыя вучэбныя выданні, афіцыйна зацверджаныя або дапушчаныя ў якасці адпаведнага віду вучэбнага выдання Міністэрствам адукацыі Рэспублікі Беларусь, рэкамендаваныя арганізацыямі, якія ажыццяўляюць навукова-метадычнае забеспячэнне адукацыі (навукова-метадычнай установай «Нацыянальны інстытут адукацыі» Міністэрства адукацыі Рэспублікі Беларусь; дзяржаўнай установай адукацыі «Акадэмія адукацыі»).

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Мастацтва (айчынная і сусветная мастацкая культура)» у 2024/2025 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура)*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/iskusstvo-otechestvennaya-i-mirovaya-khudozhestvennaya-kultura.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На ІІ ступені агульнай сярэдняй адукацыі вучэбны прадмет «Мастацтва (айчынная і сусветная мастацкая культура)» можа вывучацца на павышаным узроўні ў VIII і IX класах у аб'ёме не больш за дзве дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета на павышаным узроўні размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Мастацтва (айчынная і сусветная мастацкая культура)*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/iskusstvo-otechestvennaya-i-mirovaya-khudozhestvennaya-kultura.html)*.*

**4. Асаблівасці арганізацыі адукацыйнага працэсу**

У 2023 годзе праводзілася нацыянальнае даследаванне якасці адукацыі (НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання формаў, метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

дыскусіі, дэбаты, вусныя прэзентацыі, публічныя выступленні, выказванне ўласнага пункту гледжання, інтэрв'ю і інш.;

эўрыстычныя метады: мазгавы штурм, эўрыстычныя назіранні, эўрыстычныя пытанні і інш.;

метад праектаў, які ўключае этапы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад, які ўключае этапы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя:

на трактоўку вучнямі інфармацыі аб аб'екце, прадстаўленай у тэкставай або графічнай форме;

выдзяленне падобных і адрозных уласцівасцей вывучаемага аб'екта або з'явы;

устанаўленне падабенства (аналогіі) малавывучанага аб'екта з добра вядомым аб'ектам у форме гіпотэзы;

прымяненне прыёму мадэлявання;

фарміраванне ў вучняў уменняў фармуляваць вывады на аснове наяўных даных;

знаходжанне шляхоў рашэння праблемных жыццёвых сітуацый;

пошук, знаходжанне, інтэрпрэтацыю, пераўтварэнне, ацэнку і крытычнае асэнсаванне інфармацыі і г. д.

Пры вывучэнні вучэбнага прадмета «Мастацтва (айчынная і сусветная мастацкая культура)» неабходна надаваць увагу фарміраванню функцыянальнай адукаванасці, а менавіта ўменняў і навыкаў каштоўнасна-сэнсавага *ўспрымання, аналізу, інтэрпрэтацыі, ацэнкі і стварэння мастацкага тэксту*.

Для фарміравання і ўдасканалення ўказаных уменняў і навыкаў у працэсе засваення мастацкага тэксту рэкамендуецца:

*выкарыстоўваць творчыя заданні*, якія падахвочваюць да правядзення паралеляў паміж вывучаемым матэрыялам і сучаснымі рэаліямі;

*акцэнтаваць увагу на ўнутры- і міжпрадметных сувязях*: выяўляць кантэкстуальнае ўзаемадзеянне з мастацкімі творамі іншых эпох;

супастаўляць мастацкія творы розных відаў/жанраў/напрамкаў/ стыляў;

выкарыстоўваць веды і ўменні, засвоеныя ў рамках іншых вучэбных прадметаў (вызначаць гістарычны і сацыякультурны кантэкст, будаваць маршрут, вызначаць геаграфію мастацкай падзеі; выкарыстоўваць інфармацыйныя рэсурсы пры стварэнні мастацкага тэксту);

прапаноўваць практыка-арыентаваныя заданні на творчую інтэрпрэтацыю мастацкага тэксту з выкарыстаннем тэхнік і матэрыялаў іншых відаў мастацтва (намаляваць/падабраць ілюстрацыю, стварыць інсталяцыю/калаж/скульптуру, напісаць сцэнарый/сінопсіс, падабраць музычнае суправаджэнне, стварыць мастацкі тэкст у іншым жанры/стылі);

*надаваць увагу фарміраванню аргументаванага каштоўнасна-ацэначнага меркавання* (эмацыянальнага стану, эстэтычнага стаўлення, згоды/нязгоды, агульнага/рознага) аб мастацкім творы (сюжэт, форма, кампазіцыя, персанажы, мастацкія дэталі, жанрава-відавая разнастайнасць) і творчым працэсе (творчая задума і яе рэалізацыя з дапамогай сродкаў выразнасці, мастацкіх тэхнік і матэрыялаў);

*захоўваць прыярытэт практычнай мастацка-творчай дзейнасці*, накіраванай на прымяненне засвоеных ведаў у паўсядзённым жыцці (прыклады практыка-арыентаваных заданняў прапануюцца ў зборніках серыі «Кампетэнтнасны падыход»).

Для фарміравання функцыянальнай адукаванасці настаўніку неабходна ствараць умовы для актыўнай мастацкай камунікацыі; *выкарыстоўваць індывідуальныя, групавыя і калектыўныя формы работы; стымулюючыя заданні, якія далучаюць вучняў да розных відаў мастацка-творчай дзейнасці; заданні на авалоданне імі навыкамі рэфлексіі*. Немалаважна развіваць *навыкі самастойнай работы*, а таксама навыкі *калектыўнай работы* *ў праектнай дзейнасці*. **Арганізацыя практычнай мастацка-творчай дзейнасці вучняў рэкамендавана на кожных вучэбных занятках.**

У вучэбнай праграме па вучэбным прадмеце змяшчаюцца пералікі мастацкіх твораў, дыферэнцыраваных па відах мастацтва; відаў дзейнасці да кожнай тэмы, у якіх узмоцнены сацыяльна-прыкладны бок вучэбнага прадмета; патрабаванні да адукацыйных вынікаў вучняў.

Прыведзены спіс мастацкіх твораў з'яўляецца прыкладным. Прапанаваныя віды дзейнасці маюць рэкамендацыйны характар.

*Не дапускаецца прад'яўленне да вучняў патрабаванняў, якія не прадугледжаны вучэбнымі праграмамі*.

У 2024/2025 навучальным годзе актуальнай застаецца **рэалізацыя ў адукацыйным працэсе выхаваўчага патэнцыялу вучэбнага прадмета** «Мастацтва (айчынная і сусветная мастацкая культура)». Пры фармулёўцы выхаваўчых задач вучэбных заняткаў варта арыентавацца на асобасныя адукацыйныя вынікі, адлюстраваныя ў адукацыйных стандартах і вучэбных праграмах па вучэбным прадмеце.

Вывучэнне вучэбнага прадмета «Мастацтва (айчынная і сусветная мастацкая культура)» павінна забяспечыць развіццё эстэтычнага густу, мастацкага мыслення вучняў, здольнасці ўспрымаць эстэтыку розных аб'ектаў, пачуццёва-эмацыянальна ацэньваць гарманічнасць узаемаадносін чалавека са светам прыроды і культуры і выражаць свае адносіны мастацкімі сродкамі; фарміраванне цікавасці і паважлівых адносін да культурнай спадчыны, каштоўнасцей беларускага народа і скарбаў сусветнай цывілізацыі, іх захавання і прымнажэння; уменне арганізоўваць культурны вольны час, самастойную мастацка-творчую дзейнасць; уменне аказваць дапамогу ў арганізацыі і правядзенні культурна-масавых мерапрыемстваў і інш.

Выхаваўчыя магчымасці музычнага мастацтва выяўляюцца ў здольнасці раскрыць унутраны свет чалавека (творы К. Дэбюсі, П. Чайкоўскага, Д. Шастаковіча і інш.). З гэтай мэтай варта развіваць «наслуханасць» вучняў, уключаючы ў змест урокаў праслухоўванне музычных твораў, выкананне песень, выкарыстанне рысуначнай методыкі для перадачы музычнага вобраза і інш. Пры вывучэнні твораў архітэктуры варта звяртаць увагу на тое, што гэтыя творы сталі неад'емнай часткай сацыяльнага асяроддзя, аказваюць уплыў на эстэтычную свядомасць і выхоўваюць павагу да творчага вопыту мінулых пакаленняў (Палацава-паркавы ансамбль у Пецяргофе, Палацава-паркавы ансамбль у Нясвіжы і інш.). Скульптурныя творы не толькі суадносяцца з персаналіямі і гістарычнымі падзеямі, але ў першую чаргу спрыяюць выхаванню ўважлівасці да адухоўленай прыгажосці чалавека, успрымання формы і пластычнага дасканаласці чалавечага цела (творы Мікеланджэла, А. Кановы і інш.). Знаёмства з творамі жывапісу і дэкаратыўна-прыкладнога мастацтва накіравана на пашырэнне культурнага дыяпазону, развіццё творчых здольнасцей вучняў (творы Рафаэля, А. Рэнуара, М. Шагала і інш.). Варта надаваць належную ўвагу выхаванню «разумных эмоцый» з дапамогай кінамастацтва (фільм «Лёс чалавека» рэжысёра С. Бандарчука і інш.). Мэтазгодна таксама выкарыстоўваць паказ сацыяльных па змесце і мастацкіх па характары фрагментаў твораў, якія аказваюць стваральны ўплыў на свядомасць вучняў. Бясспрэчная выхаваўчая сіла тэатра выяўляецца ў тым, што ён ставіць гледача ў пазіцыю «трэцяга стваральніка» (п'еса «Несцерка» і інш.). Выкарыстанне на ўроках метадаў і прыёмаў тэатральнай педагогікі (эцюд, выразнае чытанне, інсцэніроўка, тэатральная гульня, лялечныя пастаноўкі і інш.) спрыяе маральнаму і эстэтычнаму ўдасканаленню вучняў, развіццю ў іх асобасных якасцей (упэўненасці ў сабе, калектывізму, паспяховасці і інш.).

У змесце вучэбнага прадмета «Мастацтва (айчынная і сусветная мастацкая культура)» (V–ІX класы) адлюстравана тэма **генацыду беларускага народа** ў перыяд Вялікай Айчыннай вайны. У творах мастацтва, прапанаваных у вучэбных дапаможніках, ахвяры і страты беларускага народа адлюстраваны ў абагульненай форме. У рабоце «Палонных вядуць» А. Шыбнёва перададзены эпізод барацьбы партызан з фашысцкімі захопнікамі. Абаронцам Брэсцкай крэпасці прысвечаны скульптурная кампазіцыя «Смага», жывапіснае палатно «Абаронцы Брэсцкай крэпасці» П. Крываногава і карціна з аднайменнай назвай І. Ахрэмчыка. У скульптурнай кампазіцыі «Манумент у гонар маці-патрыёткі Купрыянавай» захаваны вобраз маці, якая выпраўляе сваіх сыноў на вайну. Карціна «Партызанская мадонна» М. Савіцкага стала сімвалам трагедыі савецкага народа ў Вялікай Айчыннай вайне. Кожная работа цыкла «Лічбы на сэрцы» М. Савіцкага – асобная старонка гісторыі ваеннага перыяду. Асаблівае месца ў творчасці мастака займае і тэма дзіцячых лёсаў, скалечаных вайной. Дадзеная тэма таксама вылучаецца ў творчасці кінарэжысёраў В. Турава («Я родам з дзяцінства»), І. Дабралюбава («Іван Макаравіч»).

Таксама варта акцэнтаваць увагу вучняў і на мужнасці народа-пераможцы. Радасць Перамогі, вызваленне гарадоў і вёсак, адноўленая справядлівасць знайшлі адлюстраванне ў мастацкіх творах розных відаў мастацтва. Трыумф беларускага народа шматпланава адлюстраваны ў кампазіцыі «Мінск 3 ліпеня 1944 года» В. Волкава.

У мэтах забеспячэння шырокага выкарыстання ў адукацыйным працэсе ўстаноў агульнай сярэдняй адукацыі вынікаў расследавання крымінальнай справы **аб генацыдзе беларускага народа ў гады Вялікай Айчыннай вайны і пасляваенны перыяд** Генеральнай пракуратурай Рэспублікі Беларусь і Міністэрствам адукацыі Рэспублікі Беларусь распрацаваны і выдадзены вучэбныя дапаможнікі:

Геноцид белорусского народа в годы Великой Отечественной войны : учебное пособие для учащихся 5–9-х классов учреждений образования, реализующих образовательные программы общего среднего образования с белорусским и русским языками обучения и воспитания / сост. : В. В. Толкачёв [и др.]. Минск : Адукацыя і выхаванне, 2023.

Геноцид белорусского народа в годы Великой Отечественной войны : учебное пособие для учащихся 10–11-х классов учреждений образования, реализующих образовательные программы общего среднего образования с белорусским и русским языками обучения и воспитания / сост. : В. В. Толкачёв [и др.]. Минск : Адукацыя і выхаванне, 2023.

Метадычныя рэкамендацыі па выкарыстанні ў адукацыйным працэсе дадзеных вучэбных дапаможнікаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Інфармацыя для педагогаў / Расследаванне крымінальнай справы аб генацыдзе беларускага народа*](https://adu.by/ru/pedagogam/rassledovanie-ugolovnogo-dela-o-genotside.html)*.*

Пры арганізацыі адукацыйнага працэсу па вучэбным прадмеце «Мастацтва (айчынная і сусветная мастацкая культура)» неабходна кіравацца таксама інструктыўна-метадычным пісьмом Міністэрства адукацыі Рэспублікі Беларусь [«Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны»](https://adu.by/images/2023/08/imp-genotsid-2023_1.docx): [*https://adu.by/*](https://adu.by/)[*Галоўная / Інфармацыя для педагогаў / Расследаванне крымінальнай справы аб генацыдзе беларускага народа*](https://adu.by/ru/pedagogam/rassledovanie-ugolovnogo-dela-o-genotside.html).

На вучэбных занятках па мастацтве мэтазгодна акцэнтаваць увагу на **нацыянальным кампаненце мастацкай культуры**, прадстаўленым пераважна ў мастацка-ілюстрацыйным матэрыяле. Творы мастацтва, створаныя беларускімі аўтарамі ў розныя гістарычныя перыяды*, уключаны ў большасць вывучаемых тэм* (творы А. Кіш, Я. Драздовіча, І. Хруцкага, Ю. Пэна, М. Савіцкага і інш.). Перадаючы мастацкімі сродкамі традыцыі і навацыі, уласцівыя беларускай культуры, аўтары далучаюць вучняў да гісторыі сваёй краіны, спрыяюць фарміраванню грамадзянскай пазіцыі, павагі да творчай спадчыны Беларусі. Важная роля ў мастацка-ілюстрацыйным матэрыяле адведзена *рэгіянальнаму мастацтву*, якое запрашае вучняў у падарожжа ў розныя куткі нашай краіны (г. Мір, в. Жамыслаўль, г. Ваўкавыск, г. Бабруйск і інш.). Засваенне нацыянальнай культуры спрыяе самаідэнтыфікацыі падрастаючага пакалення, разуменню месца і значэння роднай культуры ў сусветным кантэксце, а таксама паважлівым адносінам да разнастайнасці культурнага самавыяўлення іншых народаў.

Вялікае значэнне для ўспрымання твораў мастацтва мае наведванне вучнямі музеяў, мастацкіх галерэй, выстаў, мастацкіх майстэрняў; арганізацыя экскурсій, сустрэч з прадстаўнікамі культуры – архітэктарамі, мастакамі, музыкантамі, пісьменнікамі, акцёрамі і інш.

Улічваючы вялікі выхаваўчы **патэнцыял экскурсій**, значную колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб'ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

**Вучэбныя праграмы «Мастацтва (айчынная і сусветная мастацкая культура)»** для V–VI класаў распрацаваны на аснове прынцыпу вобразна-тэматычнай дыферэнцыяцыі. Асноўныя сэнсазмяшчальныя аспекты мастацтва (чалавек і навакольны свет) неабходна даступна і выразна раскрываць з апорай на эмацыянальна-пачуццёвую сферу вучняў. Варта пазбягаць інфармацыйных перагрузак, выключыць завучванне на памяць тэарэтычных звестак, дыдактычна немэтазгодны пісьмовыя работы. У цэнтры ўрока мастацтва павінны быць працэс успрымання мастацкага твора, выяўленне вобразнай сістэмы, вызначэнне сродкаў мастацкай выразнасці. Рэкамендуецца стымуляваць вучняў да выказвання сваіх адносін да мастацкага твора ў вусным выказванні, дыялогавых формах работы, мастацка-творчай дзейнасці.

Змест вучэбнага матэрыялу па прадмеце «Мастацтва (айчынная і сусветная мастацкая культура)» для V–VI класаў з'яўляецца прапедэўтычным, рыхтуе вучняў да засваення вучэбнага матэрыялу ў VII–ІХ класах.

Вучэбныя праграмы па вучэбным прадмеце «Мастацтва (айчынная і сусветная мастацкая культура)» для VII–ІХ класаў распрацаваны на аснове гісторыка-храналагічнага падыходу. Вучні атрымліваюць магчымасць суадносіць мастацкія з'явы з асноўнымі гістарычнымі падзеямі, аналізаваць шэдэўры айчыннай і сусветнай мастацкай культуры ў кантэксце адпаведнай гістарычнай эпохі, назіраць за зменамі асноўных тэм, жанраў, відаў мастацтва, сродкаў мастацкай выразнасці ў гісторыка-культурнай дынаміцы. Значную частку зместу вучэбных праграм складае мастацтва, створанае на беларускіх землях.

**Звяртаем увагу**, што на вывучэнне айчыннай і сусветнай мастацкай культуры ў ІХ класе тыпавым вучэбным планам агульнай сярэдняй адукацыі адводзіцца 16 гадзін з разліку 1 вучэбная гадзіна на тыдзень (вучэбны прадмет вывучаецца ў I паўгоддзі). Па змесце тэмы носяць аглядны характар.

Па вучэбным прадмеце «Мастацтва (айчынная і сусветная мастацкая культура)» **дамашнія заданні** вучням **не задаюцца**. **Вучэбны матэрыял павінен быць засвоены на ўроку.** Калі на наступным уроку прадугледжваецца практычная работа, то ў дзённіках вучняў указваюцца мастацкія матэрыялы, неабходныя для яе выканання. Напрыклад: *«Акварэль»*.

**Атэстацыя** вучняў V–ІХ класаў па вучэбным прадмеце «Мастацтва (айчынная і сусветная мастацкая культура)» ажыццяўляецца без выстаўлення адзнак у балах, з выстаўленнем адзнак «залічана» або «не залічана».

Вучні V–IX класаў праходзяць **бягучую** (на вучэбных занятках), **прамежкавую** (выстаўленне адзнакі за чвэрць) атэстацыі і **выніковую атэстацыю па завяршэнні вучэбных заняткаў** у навучальным годзе (выстаўленне адзнакі за год).

Бягучая атэстацыя праводзіцца ў форме **паўрочнага і тэматычнага кантролю**. Паўрочны кантроль праводзіцца з мэтай праверкі і ацэнкі асваення вучнямі асобных элементаў вучэбнага матэрыялу і носіць стымулюючы, карэктуючы і выхаваўчы характар. Перыядычнасць ацэньвання вынікаў вучэбнай дзейнасці кожнага вучня пры паўрочным кантролі вызначаецца настаўнікам у залежнасці ад спецыфікі вывучаемага вучэбнага матэрыялу, метадаў і формаў навучання і выхавання, узроставых і індывідуальных асаблівасцей вучняў. Вынікі вучэбнай дзейнасці вучняў, выяўленыя ў працэсе правядзення паўрочнага кантролю, фіксуюцца на левай старонцы класнага журнала запісам «залічана» або «не залічана» насупраць адпаведных прозвішчаў вучняў. Паўрочны кантроль можа быць як асобным этапам, так і ўваходзіць у розныя этапы ўрока.

Тэматычны кантроль праводзіцца па заканчэнні вывучэння асобнай тэмы (тэм), пры гэтым ацэньваюцца дасягненні вучняў у лагічнай сістэме, якая адпавядае структуры вучэбнай тэмы (тэм). Тэматычны кантроль арганізуецца настаўнікам у V–VII класах на **творчым ўроку**, у VIII і IX класах **на заліковым ўроку**. Заліковы (творчы) урок праводзіцца **адзін раз у чвэрці** па выніках вывучэння зместу адной або некалькіх тэм. Тэму або тэмы для праверкі і ацэнкі вынікаў вучэбнай дзейнасці вучняў, форму і месца правядзення заліковага (творчага) урока вызначае настаўнік, які ажыццяўляе адукацыйны працэс па вучэбным прадмеце. **Пры арганізацыі заліковага (творчага) урока рэкамендуецца арыентавацца на практычную мастацка-творчую дзейнасць вучняў**.

Правядзенне заліковага (творчага) урока фіксуецца запісам у класным журнале: на левай старонцы насупраць прозвішча кожнага вучня робіцца запіс «залічана» або «не залічана», на правай старонцы ўказваюцца дата правядзення заліковага (творчага) урока і яго тэма (тэмы). Напрыклад: *20.10. Творчы ўрок «…» – у* V–VII класах; *20.10. Заліковы ўрок па тэме «…»*– у VIII–IX класах*.*

Для правядзення **факультатыўных заняткаў** неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Яны размешчаны на нацыянальным адукацыйным партале: [*https://adu.by/*](https://adu.by/)[*Галоўная / Інфармацыя для педагогаў / Расследаванне крымінальнай справы аб генацыдзе беларускага народа*](https://adu.by/ru/pedagogam/rassledovanie-ugolovnogo-dela-o-genotside.html)*.*

**5. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by/) – адзіны інфармацыйна-адукацыйны рэсурс;

[*https://adu.by*](https://adu.by/) *–* нацыянальны адукацыйны партал;

[*https://e-vedy.adu.by*](https://e-vedy.adu.by) – электронныя адукацыйныя рэсурсы нацыянальнага адукацыйнага партала;

[*http://museum.by*](http://museum.by) – інфармацыйны партал «Музеі Беларусі»;

[*https://muzei-mira.com*](https://muzei-mira.com) *–* інфармацыйны партал «Музеі свету».

**6. Арганізацыя метадычнай работы**

У 2024/2025 навучальным годзе для арганізацыі дзейнасці метадычных фарміраванняў настаўнікаў вучэбнага прадмета «Мастацтва (айчынная і сусветная мастацкая культура)» прапануецца адзіная тэма **«Павышэнне якасці адукацыі сродкамі вучэбнага прадмета “Мастацтва (айчынная і сусветная мастацкая культура)”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

Развіццё прафесійнай кампетэнтнасці педагогаў ажыццяўляецца праз работу метадычных фарміраванняў: школьнага, раённага (гарадскога) вучэбна-метадычных аб'яднанняў настаўнікаў мастацтва, школы маладога настаўніка, школы ўдасканалення педагагічнага майстэрства, творчых і праблемных груп, інш. Дзейнасць метадычных фарміраванняў павінна планавацца на аснове аналізу вынікаў метадычнай работы за папярэдні навучальны год з улікам патрабаванняў нарматыўных прававых актаў, адукацыйнага і кваліфікацыйнага ўзроўняў педагагічных работнікаў, іх прафесійных інтарэсаў, запытаў і садзейнічаць іх прафесійнаму развіццю.

На жнівеньскіх прадметных секцыях настаўнікаў, якія выкладаюць вучэбны прадмет «Мастацтва (айчынная і сусветная мастацкая культура)», рэкамендуецца абмеркаваць наступныя пытанні:

1. Нарматыўнае прававое забеспячэнне агульнай сярэдняй адукацыі ў 2024/2025 навучальным годзе: Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу на II ступені агульнай сярэдняй адукацыі: асноўныя палажэнні, выхаванне ў сістэме адукацыі, агульныя патрабаванні да арганізацыі адукацыйнага працэсу.

2. Асаблівасці новых вучэбных выданняў па вучэбным прадмеце «Мастацтва (айчынная і сусветная мастацкая культура)».

3. Правілы бяспекі арганізацыі адукацыйнага і выхаваўчага працэсаў ва ўстановах агульнай сярэдняй адукацыі.

4. Аналіз вынікаў работы метадычных фарміраванняў настаўнікаў, якія выкладаюць вучэбны прадмет «Мастацтва (айчынная і сусветная мастацкая культура)», у 2023/2024 навучальным годзе. Планаванне работы метадычных фарміраванняў у 2024/2025 навучальным годзе.

На працягу навучальнага года на пасяджэннях метадычных фарміраванняў настаўнікаў вучэбнага прадмета «Мастацтва (айчынная і сусветная мастацкая культура)» рэкамендуецца разгледзець тэарэтычныя і практычныя аспекты фарміравання функцыянальнай адукаванасці вучняў, пытанні методыкі выкладання вучэбнага прадмета ў кантэксце разглядаемай тэмы з улікам наяўнага эфектыўнага педагагічнага вопыту настаўнікаў рэгіёна:

выхаваўчы і развіццёвы патэнцыял вучэбных заняткаў па вучэбным прадмеце «Мастацтва (айчынная і сусветная мастацкая культура)»;

развіццё мастацка-эстэтычнай адукаванасці вучняў як кампанента функцыянальнай адукаванасці ў працэсе навучання вучэбнаму прадмету «Мастацтва (айчынная і сусветная мастацкая культура)»;

праектная дзейнасць на ўроках «Мастацтва (айчынная і сусветная мастацкая культура)» як сродак фарміравання функцыянальнай адукаванасці вучняў;

праектаванне сучаснага ўрока па вучэбным прадмеце «Мастацтва (айчынная і сусветная мастацкая культура)» у кантэксце фарміравання функцыянальнай адукаванасці вучняў.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў (<https://clck.ru/3AJ8HA>).

Навукова-інфармацыйную і арганізацыйна-метадычную дапамогу настаўнікам аказвае часопіс «**Мастацтва і школа**» (дзяржаўнае прадпрыемства «Выдавецтва “Адукацыя і выхаванне”»). Часопіс публікуе матэрыялы па актуальных праблемах мастацкай культуры і мастацка-эстэтычнай адукацыі.